
[bookmark: _Hlk214533062]JU GIMNAZIJA STOJAN CEROVIĆ NIKŠIĆ
Broj iz evidencije postupaka javnih nabavki: 02/26
Redni broj iz Plana javnih nabavki : 41
Mjesto i datum: Nikšić, 25.06.2026.godine

Na osnovu člana 93 stav 1 a u vezi člana 95 stav 1 i 2 Zakona o javnim nabavkama („Službeni list CG“, br. 074/19 od 30.12.2019, 003/23 od 10.01.2023, 011/23 od 27.01.2023.), Komisija za sprovođenje postupka javne nabavke po zahtjevu  zainteresovanog lica za pojašnjenje tenderske dokumentacije, dostavljenog 25.6.2026 11:19, donosi i objavljuje na Portalu javnih nabavki:
POJAŠNJENJE BR.2
TENDERSKE DOKUMENTACIJE BROJ 02/26 od 03.06.2026.godine, za otvoreni postupak javne nabavke (šifra postupka # 116231) objavljen na ESJN 3.6.2026 13:00, za izvođenje radova- Spoljno uređenje prilaznog platoa i dvorišnog prostora škole

PITANJE :
Prilikom detaljne analize tenderske dokumentacije za postupak br. 116231 „Spoljno uređenje prilaznog platoa i dvorišnog prostora škole“, uočili smo određene nejasnoće u predmjeru radova koje mogu imati značajan uticaj na formiranje cijene ponude i uporedivost ponuđenih cijena između ponuđača, zbog čega Vas molimo za dodatno pojašnjenje. Pozicija pod rednim brojem 44: BUNAR I SISTEM ZA NAVODNJAVANJE U opisu predmetne pozicije navedeno je: „Izrada sistema za navodnjavanje po sistemu 'kap po kap', kapaciteta 100 sadnica sa pratećim elementima i atestiranim, tvrdim plastičnim crijevom okiten fi 63, 10 bara, dužine 1200 m. Instalacija sistema podrazumijeva sve troškove isporuke i ugradnje materijala i opreme i sve manipulativne troškove materijala sa neophodnim iskopima i polaganjem cijevi na za to predviđena mjesta, komplet 1. Ukupan broj sadnica za nalivanje 100, ukupna površina travnjaka 5000 m². Obračun po kompletu.“ Prema navedenom, traži se izrada sistema za navodnjavanje „kap po kap“ kapaciteta 100 sadnica, a u nastavku opisa predmetne pozicije navodi se površina travnjaka od 5000 m². Molimo Vas za dostavljanje projektne dokumentacije vezane za ovu poziciju ili detaljnijeg pojašnjenja iste, imajući u vidu da se travnjaci ovakve površine u praksi najčešće navodnjavaju sistemom raspoređenih prskalica odgovarajućeg dometa, što u predmetnom opisu nije navedeno. Sa druge strane, postavljanjem sistema prskalica gubi se potreba za izradom zasebnog sistema „kap po kap“ za 100 sadnica. Kako predmetna pozicija nije dovoljno precizno definisana, a način njenog izvođenja može značajno uticati na cijenu ponude, molimo Vas za dodatno pojašnjenje da li predmetna stavka obuhvata sistem „kap po kap“ za sadnice, sistem za navodnjavanje travnjaka ili kombinaciju oba sistema. Pozicije pod rednim brojem 45 i 46: URBANA OPREMA Pozicija 45 odnosi se na nabavku i postavljanje klupa od pocinkovanog čelika u boji antracit (RAL 7016), odnosno od inoxa AISI 304/316 prema projektu, sa drvenim elementima od ariša ili iroka premazanim bezbojnim mat lakom. Pozicija 46 odnosi se na nabavku i postavljanje korpi za otpatke od pocinkovanog čelika u boji antracit (RAL 7016), odnosno od inoxa AISI 304/316 prema projektu, sa drvenim elementima od ariša ili iroka premazanim bezbojnim mat lakom. Molimo Vas takođe za detaljniji opis navedenih pozicija tako što ćete nam dostaviti projektom definisan konkretan model koji Investitor želi ili preciznije dimenzije samih klupa i korpi za otpatke. U dostavljenom projektu postoji samo jedan crtež klupe na kojem je definisana samo dužina, dok ostale dimenzije nijesu date, dok za korpe za otpatke nijesu dati precizniji tehnički podaci niti dimenzije, već je definisana samo materijalizacija. Imajući u vidu da dimenzije, konstrukcija i tehničke karakteristike navedene urbane opreme značajno utiču na formiranje cijene, molimo Vas za dodatno pojašnjenje predmetnih pozicija kako bi svi ponuđači bili u mogućnosti da na jednak način formiraju svoje ponude. Iako je zahtjev upućen neposredno prije isteka roka za dostavljanje ponuda, smatramo da navedene nejasnoće predstavljaju bitne elemente za formiranje cijene i molimo da se naručilac o njima izjasni u mjeri u kojoj je to moguće.
[bookmark: _Hlk229346965]ODGOVOR: 
Članom 95 stav 1 zakona o javnim nabavkama i tačkom  14 stav 2 Tenderske dokumentacije je definisano: “Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.”.
Kako je kraj podnošenja ponuda 26.6.2026 11:00, predmetni zahtjev za pojašnjenjem  je neblagovremen.

za Komisiju za sprovođenje postupka javne nabavke
Ana Dragićević, predsjednik komisije, s.r.


